Шмат увагі Статут надаваў судовай дзейнасці, прычым замацаваў права ўсіх людзей судзіцца толькі пісанымі статутнымі нормамі, рэгламентаваў адказнасць за правапарушэнні толькі самога злачынцы і абавязкова па суду ў адпаведнасці з законам (раздз. 1, арт. 2). Асаблівыя патрабаванні закон прад`яўляў да суддзяў. У выніку судовай рэформы судовыя пасады ў новыя шля хецкія суды сталі выбарнымі і аддзеленымі ад адміністрацыі. Пры ўступленні на пасаду на першай судовай сесіі суддзі павінны былі прынесці прысягу, тэкст якой рэгламентаваўся законам (раздз. 4, арт. 1). Пры вызначэнні меры пакаран ня суддзі абавязваліся ўлічваць усе абставіны справы, судзіць справядліва, адпаведна статутным нормам, а ў выпадку няўпэўненасці - схіляцца да вызвалення падсуднага ад пакарання. Судовы працэс меў адкрыты, спаборны характар. Закон рэгламентаваў і статус адвакатаў (пракуратараў), прычым сіратам і бедным людзям адвакаты павінны былі прызначацца бясплатна.